钦定古今图书集成/明伦汇编/官常典/第259卷 > 吕本中
## 钦定古今图书集成/明伦汇编/官常典/第259卷 > 吕本中

按《宋史》本传：“本中，字居仁，元祐宰相公著之曾孙，好
问之子。幼而敏悟，公著奇爱之。公著薨，宣仁太后及
哲宗临奠，诸童穉立庭下，宣仁独进本中，摩其头曰：
‘孝于亲，忠于君，儿勉焉。祖希哲，师程颐。本中闻见习
熟，少长，从杨时、游酢、尹焞游，三家或有疑异，未尝苟
同。以公著遗表，恩授承务郎。绍圣间，党事起，公著追’”
贬本中坐焉。元符中，主济阴簿、秦州士曹掾辟大名
府帅司干官。宣和六年，除枢密院编修官。靖康改元，
迁职方员外郎，以父嫌奉祠。丁父忧，服除，召为祠部
员外郎，以疾告去。再直秘阁，主管崇道观。绍兴六年，
召赴行在，特赐进士出身，擢起居舍人兼权中书舍
人。内侍李琮《失料历》，上以潜邸旧人，不用保任，特给
之。本中言：“若以异恩别给，非所谓宫中府中当为一
体者。”上见缴还，甚悦，令宰臣谕之曰：“自今有所见，第
言之。”监阶州草场苗互以赃败，有诏从黥。本中奏：“近
岁官吏犯赃，多至黥籍，然四方之远，或有枉滥，何由
尽知。异时察其非辜，虽欲抆拭，其可得乎？若祖宗以
来，此刑尝用，则绍圣权臣当国之时，士大夫无遗类
久矣。愿酌处常罚，毋令奸臣得以籍口于后世。”从之。
七年，上幸建康，本中奏曰：“当今之计，必先为恢复事
业，求人才，恤民隐，讲明法度，详审刑政，开直言之路，
俾人人得以尽情。然后练兵谋帅，增师上流，固守淮
甸，使江南先有不可动之势，伺彼有衅，一举可克。若
徒有恢复之志，而无其策，邦本未强，恐生他患。今江
南、两浙，科须日繁，闾里告病。倘有水旱乏绝，奸宄窃
发，未审朝廷何以待之？”近者臣庶劝兴师问罪者，不
可胜数。观其辞固甚顺，考其实不可行。大抵献言之
人，与朝廷利害绝不相侔，言不酬，事不济，则脱身而
去。朝廷施设失当，谁任其咎？鸷鸟将击，必“匿其形。今
朝廷于进取，未有秋毫之实，所下诏命，已传贼境，使
之得以为备，非策也。”又奏：“江左形势，如九江、鄂渚、荆
南诸路，当宿重兵，临以重臣。吴时谓西陵、建平，国之
藩表，愿精择守帅，以待缓急，则江南自守之计备矣。”
内侍郑谌落致仕，得兵官，本中言：“陛下进临江浒，将
以有为。今贤士大夫未能显用，岩穴幽隐未能招致，
乃起谌以统兵之任，何邪？”命遂寝。引疾乞祠，直龙图
阁、知台州，不就，主管太平观。召为太常少卿。八年二
月，迁中书舍人。三月，兼侍讲。六月，兼权直学士院。金
使通和，有司议行人之供，本中言：“使人之来，正当示
以俭约，客馆刍粟若务充悦，适启戎心。且成败大计，
初不在此，在吾治政得失，兵财强弱，愿诏有司，令无
乏可也。”初，本中与秦桧同为郎，相得甚欢。桧既相，私
有引用，本中封还除目，桧勉其书行，卒不从。赵鼎素
主元祐之学，谓本中公著，后又范冲所荐，故深相知。
会《哲宗实录》成，鼎迁仆射，本中草制，有曰：“合晋、楚之
成，不若尊王而贱霸；散牛、李之党，未如明是以”去非。
桧大怒，言于上曰：“本中受鼎风旨，伺和议不成，为脱
身之计。”风御史萧振劾罢之，提举太平观。学者称为
东莱先生，赐谥文清。有诗二十卷，得黄庭坚、陈师道
句法。《春秋解》一十卷、《童蒙训》三卷、《师友渊源录》五卷，
行于世。